SPA วิ่ง 3% ลุ้น Q4 พลิกกำไร รับท่องเที่ยวฟื้น โบรกอัพเป้าใหม่ 12.50 บ.
SPA วิ่ง 3% ราคาแตะ 9.50 บ. ลุ้นไตรมาส 4/65 พลิกกำไร รับท่องเที่ยวฟื้น โบรกแนะนำ “ซื้อ” อัพเป้าใหม่ 12.50 บ. จากเดิม 12.10 บ. มองลงทุน Amara Asia เปิด “Sleep Clinic” ในไตรมาส 4/65 คาดสร้างรายได้ 25-40 ล้านบาท ในปี 66-68
SPA วิ่ง 3% ราคาแตะ 9.50 บ. ลุ้นไตรมาส 4/65 พลิกกำไร รับท่องเที่ยวฟื้น โบรกอัพเป้าใหม่ 12.50 บ. มองลงทุน Amara Asia เปิด “Sleep Clinic” หนุนรายได้เพิ่ม
26 ส.ค. 2565

ผู้สื่อข่าวรายงานว่า วันนี้ (26 ส.ค.65) ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ล่าสุด ณ เวลา 15:19 น.อยู่ที่ระดับ 9.50 บาท บวก 0.30 บาท หรือ 3.26% สูงสุดที่ระดับ 9.65 บาท ต่ำสุดที่ระดับ 9.20 บาท ด้วยมูลค่าซื้อขาย 41.61 ล้านบาท

ทั้งนี้ บล.ทิสโก้ ระบุในบทวิเคราะห์ (26 ส.ค.65) แนวโน้มการฟื้นตัวของอุตสาหกรรมท่องเที่ยวในช่วงครึ่งปีหลัง และการเข้าสู่ฤดูกาลท่องเที่ยวในปลายปี 65 คาดจะทำให้ SPA พลิกกลับมีกำไรได้ในไตรมาส 4/65 และมีมุมมองเชิงบวกต่อการร่วมลงทุนกับ Amara Asia เปิด “Sleep Clinic” ในไตรมาส 4/65 เจาะกลุ่มลูกค้าระดับกลาง-บน คาดจะสร้างรายได้ราว 25-40 ล้านบาท ในปี 66-68 โดยมีการปรับเป้ารายได้ขึ้นเล็กน้อยจากการร่วมลงทุนดังกล่าว ส่งผลให้เป้าพื้นฐานใหม่ขยับขึ้นจาก 12.10 บ. เป็น 12.50 บ. ยังแนะนำ “ซื้อ”